=== Eldrevne havnebusser ===
[[Fil:Havnebus Nyhavn 02.jpg|thumb|Den elektriske havnebus Nyhavn fra 2020 ved Langebro.]]
[[File:Opening of the harbour bus stop Orientkaj Station 15.jpg|thumb|Interiør i havnebussen Christianshavn.]]
[[Fil:Sydhavn at Kalvebod Brygge.jpg|thumb|Havnebussen Sydhavn ved Kalvebod Brygge.]]
I slutningen af 2017 blev havnebusserne sat i udbud med virkning fra 1. januar 2020. Som udgangspunkt skulle der sejles med fire skibe, men dertil kom en option på op til to skibe til. De kunne for eksempel bruges til betjening af nye stoppesteder ved den kommende [[Orientkaj Station]], Islands Brygge Syd og [[Enghave Brygge]]. Der var ikke krav om, at et eventuelt nyt trafikselskab skulle overtage de hidtidige havnebusser. Til gengæld ville Movia gå i dialog med tilbudsgiverne om mulige bådtyper, miljø og drivmidler. Kontrakten blev 10-årig med mulighed for forlængelse i yderligere to år og krav om overdragelse af skibene fra udbuddet ved kontraktudløbet.<ref>[http://myldretid.dk/nyheder/nr/927 ''Movias 5. havnebusudbud i gang''] af Thomas de Laine. Myldretid, 1. november 2017.</ref>
Historie Vand Foreninger Organisationer